**ISTVÁN, A KIRÁLY – SZÉKELYFÖLDI NAGYPRODUKCIÓ**

**SZEREPLŐVÁLOGATÁS – MÁSODIK KÖR**

Lezajlott az *István, a király* székelyföldi nagyprodukció szereplőválogatása. Mivel a határidő lejárta után is hatalmas volt az érdeklődés, és, hogy minél több erdélyi és székelyföldi személynek megadják a lehetőséget a bizonyításra, a produkció alkotóstábja úgy döntött, kiír egy második körös szereplőválogatást is! Ha valaki lemaradt az első körről vagy későn értesült róla, újra itt a lehetőség!

A beküldött videók általi szereplőválogatás 2020. november 6-án, pénteken zajlott. A zsűri megállapítása szerint a női szerepek voltak népszerűbbek, például Réka szerepére rengeteg jelentkező volt. A zsűri ugyanakkor kiemelte azt is, hogy azon jelentkezők közül, akik eddig küldtek be videókat, vannak továbbjutók, velük már elkezdenek dolgozni első körben az énektanárok, majd a koreográfusok.

**Néhány változás és megkötés a második forduló jelentkezését illetően:**

A versenyzők a kiválasztott szerepre az alább meghatározott dalt vagy dalokat kell előadják, a szervezők által elküldött, jól hallható zenei alapra. A jelentkezőknek előzetesen regisztrálniuk kell a ***kultura.ro*** honlapról elérhető űrlapon, ezt követően visszajelzést kapnak jelentkezésük elfogadásáról.

**Az űrlap kitöltésének határideje: 2020. november 15., vasárnap éjfél.**

Nagyon fontos, hogy a videókat a megadottak szerint kérjük rögzíteni és elnevezni (ellenkező esetben a zsűri nem köteles elfogadni):

- a videót a jelentkező bemutatkozásával kell kezdeni, amelyben elmondja azt is, melyik szerepre jelentkezett és miért, és ezzel összevágni vagy közvetlenül ez után rögzíteni egy videóban a produkciót;

- egész alakos videót kell rögzíteni, jó fényviszonyok és semleges háttér előtt;

- a videóban a szervezők által elküldött zenei alapra, mikrofon és erősítés nélkül kell elénekelni a zsűri által kiválasztott dalt vagy dalokat (ha több szerepre jelentkezett, minden videót egyenként rögzítsen, illetve ha egy szerephez több dal szükséges, akkor a dalokat külön videóban rögzítse - itt csak az első videóhoz kell a bemutatkozást csatolni)

- a második körös meghallgatásra készített hang- és videofelvételt is a *istvanakiraly.szekelyfold@gmail.com* e-mail címre WeTransferen keresztül kell beküldeni, \*mp4-es formátumban (kérjük, hogy a fájl a következőképpen legyen elnevezve: jelentkezőneve\_szerepamelyrejelentkezik\_IAK2021)

- azok a jelentkezők, akik olyan szerepre jelentkeztek, amelyben hangszeren is kell játszani, szintén a szervezők által elküldött zenei alapra játszodják fel a hangszeres részt és énekeljék is fel a kiválasztott dalt vagy dalokat.

**A videó beküldésének határideje: 2020. november 22., vasárnap éjfél.**

**A szerepekhez tartozó dal/dalok, amelye(ke)t a jelentkezőnek rögzítenie kell:**

1. István – Nincs más út, csak az Isten útja

2. Koppány – Nincs más út, csak az Isten útja

3. Gitáros regős - Mondd, te kit választanál? **ÉS**\* Gyászba öltözött csillagom

4. Asztrik – Töltsd el szívünk, fényesség c. dalból a *Jöjj, áldozz* rész

5. Főpapok (térítők) – Töltsd el szívünk, fényesség c. dalból a *Veni, lumen cordium* rész

6. Gizella – Töltsd el szívünk, fényesség c. dalból a *Nézz énrám láthatatlan* rész

7. Bese, Solt, Sur – Gyarló az ember **ÉS**\* Abcug Koppány

8. Réka – Nem vagyunk még hozzád méltók c. dalból az *Ó, Istenem, segíts rajtunk* rész **ÉS**\* Halld meg, Uram, a kérésem c. dalból a *Győztél uram* rész

9. Laborc – Nem vagyunk még hozzád méltók c. dalból a *Nem kell olyan Isten* rész

10. Vonós regősök – Üdvöz légyen Géza fia

11. Sarolt\*\* – István fiam **ÉS**\* Hála néked, fejedelem c. dalból a *Becsüld, ki érted harcol* **ÉS**\* Hála néked, fejedelem c. dalból a *Mit nem képzelsz balga lányom* rész

12. Vecellin – Unom a politikát **ÉS**\* a Hála néked, fejedelem c. dalból a *Koppány hadát*

13. Boglárka, Enikő, Picur – Te vagy a legszebb álmunk

14. Torda – Szemtől szembe

15. Hont – Hála néked, fejedelem c. dalból a *Koppány hadát* **ÉS**\* Hála néked, fejedelem c. dalból a *Így jár az mind* rész

16. Pázmány – Hála néked, fejedelem c. dalból a *Koppány hadát***ÉS***\** Hála néked, fejedelem c. dalból a *Kell az erő* rész

*\* mindkét dalt kötelező elénekelni*

*\*\* mindhárom dalt kötelező elénekelni*

*Az előadás szervezője és támogatója: Sepsiszentgyörgy Önkormányzata és a Kónya Ádám Művelődési Ház.*

*Jelentkezés és információ: kultura.ro / istvanakiraly.szekelyfold@gmail.com*